กฎกระทรวงกฎกระทรวง(พ.ศ. ๒๕๔๓)ออกตามความในพระราชบัญญัติคุ้มครองพันธุ์พืชพ.ศ. ๒๕๔๒[๑] อาศัยอำนาจตามความในมาตรา ๔ และมาตรา ๕ วรรคสี่แห่งพระราชบัญญัติคุ้มครองพันธุ์พืช พ.ศ. ๒๕๔๒รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ในกฎกระทรวงนี้เกษตรกรรม หมายความว่า การทำนา ทำไร่ และทำสวนเกษตรกร หมายความว่าบุคคลธรรมดาซึ่งประกอบอาชีพเกษตรกรรมเป็นหลักกลุ่ม หมายความว่าเกษตรกรซึ่งประกอบอาชีพเกษตรกรรมประเภทเดียวกันจำนวนไม่น้อยกว่าหนึ่งร้อยคนรวมตัวกันดำเนินกิจการในการประกอบอาชีพเกษตรกรรมนั้นในนามกลุ่มแต่ยังมิได้จัดตั้งเป็นกลุ่มเกษตรกรตามกฎหมายว่าด้วยสหกรณ์กลุ่มเกษตรกร หมายความว่ากลุ่มเกษตรกรตามกฎหมายว่าด้วยสหกรณ์ที่มีวัตถุประสงค์เกี่ยวกับเกษตรกรรมสหกรณ์การเกษตร หมายความว่าสหกรณ์การเกษตรตามกฎหมายว่าด้วยสหกรณ์ที่มีวัตถุประสงค์เกี่ยวกับเกษตรกรรมชมรม หมายความว่าเกษตรกรซึ่งประกอบอาชีพเกษตรกรรมประเภทเดียวกันจำนวนไม่น้อยกว่าหนึ่งร้อยคนรวมตัวกันดำเนินกิจการในการประกอบอาชีพเกษตรกรรมนั้นในนามชมรมแต่ยังมิได้จัดตั้งเป็นสมาคมตามประมวลกฎหมายแพ่งและพาณิชย์สมาคม หมายความว่า สมาคมที่จัดตั้งขึ้นตามประมวลกฎหมายแพ่งและพาณิชย์ที่มีวัตถุประสงค์เกี่ยวกับเกษตรกรรมภูมิภาค หมายความว่า บริเวณพื้นที่ภาคเหนือ ภาคกลางภาคตะวันออกเฉียงเหนือ ภาคตะวันออก ภาคตะวันตก และภาคใต้โดยบริเวณพื้นที่ภาคใดประกอบด้วยจังหวัดใดให้เป็นไปตามที่กรมวิชาการเกษตรประกาศกำหนดข้อ ๒บุคคลซึ่งจะได้รับการแต่งตั้งเป็นกรรมการผู้ทรงคุณวุฒิต้องมีคุณสมบัติ และไม่มีลักษณะต้องห้ามดังต่อไปนี้(๑) มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์ในวันที่ได้รับการเสนอชื่อ(๓) ไม่เป็นข้าราชการการเมือง ผู้ดำรงตำแหน่งทางการเมืองสมาชิกสภาท้องถิ่น ผู้บริหารท้องถิ่น หรือกรรมการ ที่ปรึกษาหรือเจ้าหน้าที่ของพรรคการเมือง(๔)ไม่เป็นบุคคลซึ่งทางราชการหรือรัฐวิสาหกิจหรือหน่วยงานอื่นของรัฐไล่ออก ปลดออกหรือเลิกจ้างเพราะเหตุทุจริต(๕) ไม่เคยรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษข้อ ๓นอกจากคุณสมบัติตามข้อ ๒ แล้วบุคคลซึ่งจะได้รับการแต่งตั้งเป็นกรรมการผู้ทรงคุณวุฒิจะต้องมีคุณสมบัติและไม่มีลักษณะต้องห้ามดังต่อไปนี้ด้วย(๑) กรรมการผู้ทรงคุณวุฒิจากเกษตรกร ต้อง(ก) เป็นเกษตรกรผู้ที่มีประสบการณ์ด้านการอนุรักษ์หรือพัฒนาพันธุ์พืช(ข)มีภูมิลำเนาอยู่ในจังหวัดที่ตนเองได้รับการเสนอชื่อมาไม่น้อยกว่าหนึ่งปี(ค) ไม่เป็นข้าราชการหรือพนักงานองค์กรของรัฐซึ่งมีตำแหน่งหรือเงินเดือนประจำ(๒)กรรมการผู้ทรงคุณวุฒิจากนักวิชาการด้านปรับปรุงพันธุ์พืชจากสถาบันการศึกษา ต้อง(ก)ปฏิบัติงานอยู่ในสังกัดสถาบันการศึกษาที่มีสิทธิเสนอชื่อ(ข)เป็นผู้มีประสบการณ์ในการสอนหรือวิจัยด้านการปรับปรุงพันธุ์พืช(๓)กรรมการผู้ทรงคุณวุฒิจากนักวิชาการด้านอนุรักษ์ทรัพยากรธรรมชาติจากสถาบันการศึกษาต้อง(ก) ปฏิบัติงานอยู่ในสังกัดสถาบันการศึกษาที่มีสิทธิเสนอชื่อ(ข)เป็นผู้มีประสบการณ์ในการสอนหรือวิจัยด้านความหลากหลายทางชีวภาพ(๔)กรรมการผู้ทรงคุณวุฒิจากองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการเกษตรต้อง(ก) เป็นสมาชิกองค์การพัฒนาเอกชนนั้น(ข) ไม่เป็นข้าราชการ หรือพนักงานองค์กรของรัฐซึ่งมีตำแหน่งหรือเงินเดือนประจำ(๕)กรรมการผู้ทรงคุณวุฒิจากองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการอนุรักษ์ทรัพยากรธรรมชาติต้อง(ก) เป็นสมาชิกองค์การพัฒนาเอกชนนั้น(ข) ไม่เป็นข้าราชการ หรือพนักงานองค์กรของรัฐซึ่งมีตำแหน่งหรือเงินเดือนประจำ(๖)กรรมการผู้ทรงคุณวุฒิจากสมาคมที่มีวัตถุประสงค์เกี่ยวกับการปรับปรุงพันธุ์พืชและขยายพันธุ์พืชต้องเป็นสมาชิกสมาคมนั้น(๗)กรรมการผู้ทรงคุณวุฒิจากสมาคมที่มีวัตถุประสงค์เกี่ยวกับเมล็ดพันธุ์พืช ต้องเป็นสมาชิกสมาคมนั้นข้อ ๔ผู้มีสิทธิเสนอชื่อกรรมการผู้ทรงคุณวุฒิในแต่ละกรณี ให้เป็นดังนี้(๑) กรรมการผู้ทรงคุณวุฒิจากเกษตรกร ให้กลุ่มเกษตรกรสหกรณ์การเกษตร กลุ่มชมรมหรือสมาคม เป็นผู้มีสิทธิเสนอชื่อ(๒)กรรมการผู้ทรงคุณวุฒิจากนักวิชาการด้านปรับปรุงพันธุ์พืชจากสถาบันการศึกษา ให้สถาบันการศึกษาในระดับอุดมศึกษาของรัฐหรือของเอกชนที่มีการเรียนการสอนด้านการปรับปรุงพันธุ์พืชเป็นผู้มีสิทธิเสนอชื่อ(๓)กรรมการผู้ทรงคุณวุฒิจากนักวิชาการด้านอนุรักษ์ทรัพยากรธรรมชาติจากสถาบันการศึกษา ให้สถาบันการศึกษาในระดับอุดมศึกษาของรัฐหรือของเอกชนที่มีการเรียนการสอนด้านการอนุรักษ์ทรัพยากรธรรมชาติเป็นผู้มีสิทธิเสนอชื่อ(๔)กรรมการผู้ทรงคุณวุฒิจากองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการเกษตรให้องค์การพัฒนาเอกชนที่ไม่แสวงหากำไรที่มีกิจกรรมหลักเกี่ยวกับการเกษตรและดำเนินกิจกรรมมาแล้วไม่น้อยกว่าสองปีเป็นผู้มีสิทธิเสนอชื่อ(๕)กรรมการผู้ทรงคุณวุฒิจากองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการอนุรักษ์ทรัพยากรธรรมชาติให้องค์การพัฒนาเอกชนที่ไม่แสวงหากำไรที่มีกิจกรรมหลักเกี่ยวกับการอนุรักษ์ทรัพยากรธรรมชาติและดำเนินกิจกรรมมาแล้วไม่น้อยกว่าสองปีเป็นผู้มีสิทธิเสนอชื่อ(๖)กรรมการผู้ทรงคุณวุฒิจากสมาคมที่มีวัตถุประสงค์เกี่ยวกับการปรับปรุงพันธุ์พืชและขยายพันธุ์พืชให้สมาคมที่มีวัตถุประสงค์เกี่ยวกับการปรับปรุงพันธุ์พืชและขยายพันธุ์พืชและดำเนินกิจกรรมมาแล้วไม่น้อยกว่าสองปีเป็นผู้มีสิทธิเสนอชื่อ(๗) กรรมการผู้ทรงคุณวุฒิจากสมาคมที่มีวัตถุประสงค์เกี่ยวกับเมล็ดพันธุ์พืชให้สมาคมที่มีวัตถุประสงค์เกี่ยวกับเมล็ดพันธุ์พืชและดำเนินกิจกรรมมาแล้วไม่น้อยกว่าสองปีเป็นผู้มีสิทธิเสนอชื่อข้อ ๕[๒] ให้มีคณะกรรมการคณะหนึ่งเรียกว่า คณะกรรมการสรรหากรรมการผู้ทรงคุณวุฒิเรียกโดยย่อว่า ค.ส. ประกอบด้วย อธิการบดีมหาวิทยาลัยเกษตรศาสตร์ เป็นประธานกรรมการผู้แทนกรมส่งเสริมการเกษตร ผู้แทนกรมส่งเสริมสหกรณ์ ผู้แทนกรมป่าไม้ และผู้แทนกรมอุทยานแห่งชาติสัตว์ป่า และพันธุ์พืช เป็นกรรมการให้ผู้อำนวยการกองคุ้มครองพันธุ์พืช กรมวิชาการเกษตร เป็นกรรมการและเลขานุการให้ ค.ส. มีอำนาจหน้าที่ดำเนินการสรรหากรรมการผู้ทรงคุณวุฒิโดยการคัดเลือกจากบุคคล ดังต่อไปนี้(๑) เกษตรกรจากภูมิภาค ภูมิภาคละหนึ่งคน(๒) นักวิชาการด้านปรับปรุงพันธุ์พืชจากสถาบันการศึกษา จำนวนหนึ่งคน(๓) นักวิชาการด้านอนุรักษ์ทรัพยากรธรรมชาติจากสถาบันการศึกษาจำนวนหนึ่งคน(๔) ผู้แทนองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการเกษตรจำนวนหนึ่งคน(๕) ผู้แทนองค์การพัฒนาเอกชนที่ไม่แสวงหากำไรที่มีกิจกรรมเกี่ยวกับการอนุรักษ์ทรัพยากรธรรมชาติจำนวนหนึ่งคน(๖) ผู้แทนสมาคมที่มีวัตถุประสงค์เกี่ยวกับการปรับปรุงพันธุ์พืชและขยายพันธุ์พืชจำนวนหนึ่งคน(๗) ผู้แทนสมาคมที่มีวัตถุประสงค์เกี่ยวกับเมล็ดพันธุ์พืช จำนวนหนึ่งคนข้อ ๖[๓] (ยกเลิก)ข้อ ๗ให้กรมวิชาการเกษตรประกาศการสรรหากรรมการผู้ทรงคุณวุฒิทางหนังสือพิมพ์รายวันไม่น้อยกว่าสองฉบับอย่างน้อยเจ็ดวันติดต่อกันหรือประชาสัมพันธ์ด้วยวิธีอื่นตามความเหมาะสมก่อนการดำเนินการเสนอชื่อไม่น้อยกว่าเก้าสิบวันข้อ ๘[๔]ในการสรรหากรรมการผู้ทรงคุณวุฒิให้ผู้มีสิทธิเสนอชื่อกรรมการผู้ทรงคุณวุฒิตามข้อ ๔เสนอชื่อผู้สมควรเป็นกรรมการผู้ทรงคุณวุฒิ พร้อมประวัติผู้ได้รับการเสนอชื่อตามแบบค.ส. ๑ และแบบประวัติท้ายกฎกระทรวงนี้ ต่อเลขานุการ ค.ส. ทั้งนี้ภายในวันและเวลาที่กรมวิชาการเกษตรกำหนดในการเสนอชื่อตามวรรคหนึ่งให้ผู้มีสิทธิเสนอชื่อกรรมการผู้ทรงคุณวุฒิแต่ละรายเสนอได้เพียงชื่อเดียวในแต่ละประเภทของกรรมการผู้ทรงคุณวุฒิที่ตนมีสิทธิเสนอพร้อมทั้งเอกสารหรือหลักฐานแสดงความยินยอมของผู้ได้รับการเสนอชื่อนั้นและเอกสารหรือหลักฐานแสดงให้เห็นว่าผู้ได้รับการเสนอชื่อเป็นผู้ที่เหมาะสมกับการเป็นกรรมการผู้ทรงคุณวุฒิมีคุณสมบัติและไม่มีลักษณะต้องห้ามตามข้อ ๒ และข้อ ๓ข้อ ๙[๕]ให้ ค.ส.จัดทำบัญชีรายชื่อผู้มีคุณสมบัติและไม่มีลักษณะต้องห้ามตามข้อ ๒ และข้อ ๓ซึ่งจะได้รับการคัดเลือกเป็นกรรมการผู้ทรงคุณวุฒิ ดังต่อไปนี้(๑) บัญชีรายชื่อผู้มีคุณสมบัติและไม่มีลักษณะต้องห้ามตามข้อ ๒และข้อ ๓ ซึ่งจะได้รับการคัดเลือกเป็นกรรมการผู้ทรงคุณวุฒิจากเกษตรกรให้จัดทำจากรายชื่อที่ผู้มีสิทธิเสนอชื่อกรรมการผู้ทรงคุณวุฒิจากเกษตรกรเสนอมาตามข้อ๘ โดยแยกเป็นหกบัญชีตามภูมิภาค(๒) บัญชีรายชื่อผู้มีคุณสมบัติและไม่มีลักษณะต้องห้ามตามข้อ ๒และข้อ ๓ ซึ่งจะได้รับการคัดเลือกเป็นกรรมการผู้ทรงคุณวุฒิอื่นนอกจากเกษตรกรให้จัดทำจากรายชื่อที่ผู้มีสิทธิเสนอชื่อกรรมการผู้ทรงคุณวุฒิเสนอมาตามข้อ ๘โดยแยกบัญชีตามประเภทกรรมการผู้ทรงคุณวุฒิข้อ ๑๐ให้เลขานุการ ค.ส. ส่งบัญชีรายชื่อตามข้อ ๙และบัตรเลือกกรรมการผู้ทรงคุณวุฒิตามแบบ ค.ส. ๒ ท้ายกฎกระทรวงนี้ซึ่งลงลายมือชื่อของเลขานุการ ค.ส.พร้อมกับประวัติของผู้มีชื่อในบัญชีรายชื่อทุกคนไปให้ผู้มีรายชื่อในบัญชีนั้น ๆเลือกกรรมการผู้ทรงคุณวุฒิจากบัญชีรายชื่อนั้น โดยเขียนชื่อและนามสกุลของผู้ซึ่งตนเลือกได้สองชื่อพร้อมกับลงลายมือชื่อในบัตรเลือกกรรมการผู้ทรงคุณวุฒิ แล้วส่งบัตรดังกล่าวพร้อมกับภาพถ่ายบัตรประจำตัวประชาชนหรือบัตรประจำตัวข้าราชการของผู้เลือก กลับคืนไปยังเลขานุการ ค.ส.ภายในวันที่กรมวิชาการเกษตรกำหนด ทั้งนี้ในกรณีส่งโดยตรงให้ถือวันที่กรมวิชาการเกษตรได้รับบัตรเป็นวันส่งในกรณีส่งทางไปรษณีย์ให้ถือวันที่ที่ทำการไปรษณีย์ต้นทางประทับตราไปรษณีย์เป็นวันส่งให้เลขานุการ ค.ส.รวบรวมบัตรเลือกกรรมการผู้ทรงคุณวุฒิตามวรรคหนึ่ง เพื่อดำเนินการตรวจนับคะแนนในการตรวจนับคะแนน ให้ ค.ส.ตรวจนับคะแนนโดยเปิดเผยต่อหน้ากรรมการสรรหากรรมการผู้ทรงคุณวุฒิจำนวนไม่น้อยกว่าสามคนโดยให้ตรวจนับคะแนนติดต่อกันไปจนเสร็จ ทั้งนี้ ตามวัน เวลา สถานที่และวิธีการที่กรมวิชาการเกษตรกำหนดข้อ ๑๑แบบเสนอชื่อกรรมการผู้ทรงคุณวุฒิ แบบประวัติหรือบัตรเลือกกรรมการผู้ทรงคุณวุฒิ แล้วแต่กรณีที่มีลักษณะอย่างหนึ่งอย่างใดดังต่อไปนี้ ให้ถือว่าใช้ไม่ได้ ไม่ให้นำมาพิจารณาคัดเลือกจัดทำบัญชีรายชื่อ หรือนับเป็นคะแนน แล้วแต่กรณี(๑) แบบหรือบัตรที่ไม่มีลายมือชื่อของเลขานุการ ค.ส.(๒) แบบหรือบัตรที่เสนอชื่อหรือเลือกเกินจำนวนตามข้อ ๕หรือข้อ ๑๐ แล้วแต่กรณี(๓) แบบหรือบัตรที่มีรอยขูด ลบ ขีดฆ่า ตกเติม หรือเขียนซ้ำโดยไม่ลงลายมือชื่อผู้เสนอชื่อหรือผู้เลือกกำกับ แล้วแต่กรณี(๔)แบบหรือบัตรที่ไม่ได้ลงลายมือชื่อผู้เสนอชื่อหรือผู้เลือก แล้วแต่กรณี(๕)แบบประวัติที่ไม่ได้ลงลายมือชื่อเจ้าของประวัติผู้ถูกเสนอชื่อ(๖)แบบหรือบัตรที่ส่งกลับคืนมาช้ากว่าวันที่กรมวิชาการเกษตรกำหนดตามข้อ ๘ หรือข้อ ๑๐แล้วแต่กรณีข้อ ๑๒ เมื่อค.ส. ตรวจนับคะแนนเสร็จแล้วให้จัดทำบัญชีรายชื่อผู้ได้รับเลือกโดยแยกบัญชีในลักษณะเช่นเดียวกันกับการจัดทำบัญชีตามข้อ๙ โดยเรียงตามลำดับคะแนนจากคะแนนมากไปน้อย พร้อมกับแสดงคะแนนของแต่ละคนไว้ในบัญชีด้วยในกรณีที่มีผู้ได้คะแนนเท่ากัน ให้ประธาน ค.ส.จับฉลากชื่อผู้ได้คะแนนเท่ากันนั้นต่อหน้า ค.ส. เพื่อเรียงลำดับที่ให้กรรมการสรรหากรรมการผู้ทรงคุณวุฒิจำนวนไม่น้อยกว่าสามคนตามข้อ๑๐ วรรคสาม ลงลายมือชื่อรับรองบัญชีรายชื่อตามวรรคหนึ่ง แล้วให้ประธาน ค.ส.ปิดประกาศรายชื่อผู้ได้รับเลือก โดยปิดไว้ในที่เปิดเผย ณ กรมวิชาการเกษตรให้ผู้ได้รับเลือกที่อยู่ในลำดับที่หนึ่งซึ่งมีคุณสมบัติครบถ้วนของแต่ละบัญชีเป็นผู้ได้รับเลือกเพื่อเป็นกรรมการผู้ทรงคุณวุฒิในกรณีผู้ได้รับเลือกซึ่งอยู่ในลำดับที่หนึ่งตามวรรคสามไม่ได้รับแต่งตั้งเป็นกรรมการผู้ทรงคุณวุฒิด้วยเหตุใด ๆให้เลื่อนผู้ที่ได้รับเลือกซึ่งอยู่ในลำดับถัดมาขึ้นมาเป็นผู้อยู่ในลำดับที่หนึ่งแทนในกรณีไม่มีผู้ได้รับเลือกหรือไม่สามารถแต่งตั้งผู้ได้รับเลือกเป็นกรรมการผู้ทรงคุณวุฒิได้เนื่องจากไม่มีรายชื่อของผู้ได้รับเลือกซึ่งมีคุณสมบัติครบถ้วนเหลืออยู่ในบัญชีรายชื่อบัญชีใดให้ดำเนินการสรรหากรรมการผู้ทรงคุณวุฒิเฉพาะในประเภทเดียวกับบัญชีรายชื่อนั้นใหม่ ตามหลักเกณฑ์และวิธีการที่กำหนดในกฎกระทรวงนี้ข้อ ๑๓ให้กรมวิชาการเกษตรรวบรวมรายชื่อผู้ได้รับเลือกเป็นกรรมการผู้ทรงคุณวุฒิเสนอรัฐมนตรีเพื่อนำเสนอต่อคณะรัฐมนตรีเพื่อพิจารณาแต่งตั้งเป็นกรรมการผู้ทรงคุณวุฒิในคณะกรรมการคุ้มครองพันธุ์พืชต่อไปข้อ ๑๔ในกรณีกรรมการผู้ทรงคุณวุฒิพ้นจากตำแหน่งก่อนครบวาระให้รัฐมนตรีเสนอรายชื่อผู้ได้รับเลือกซึ่งอยู่ในลำดับถัดมาในบัญชีผู้ได้รับเลือกเป็นกรรมการผู้ทรงคุณวุฒิประเภทนั้นตามข้อ๑๒ ต่อคณะรัฐมนตรีเพื่อพิจารณาแต่งตั้งต่อไปข้อ ๑๕การสรรหากรรมการผู้ทรงคุณวุฒิในกรณีกรรมการผู้ทรงคุณวุฒิจะพ้นจากตำแหน่งตามวาระตามมาตรา๗ ให้กระทำก่อนครบวาระการดำรงตำแหน่งไม่น้อยกว่าหกสิบวันให้ไว้ ณ วันที่ ๑๕ พฤศจิกายน พ.ศ. ๒๕๔๓ประภัตร โพธสุธนรัฐมนตรีว่าการกระทรวงเกษตรและสหกรณ์[เอกสารแนบท้าย]๑.แบบเสนอชื่อกรรมการผู้ทรงคุณวุฒิในคณะกรรมการคุ้มครองพันธุ์พืช (แบบ ค.ส. ๑)๒.แบบประวัติผู้ได้รับการเสนอชื่อเป็นกรรมการผู้ทรงวุฒิในคณะกรรมการคุ้มครองพันธุ์พืช๓.บัตรเลือกกรรมการผู้ทรงคุณวุฒิในคณะกรรมการคุ้มครองพันธุ์พืช (แบบ ค.ส. ๒)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคสี่แห่งพระราชบัญญัติคุ้มครองพันธุ์พืช พ.ศ. ๒๕๔๒กำหนดให้การคัดเลือกกรรมการผู้ทรงคุณวุฒิในคณะกรรมการคุ้มครองพันธุ์พืชเป็นไปตามหลักเกณฑ์และวิธีการที่กำหนดในกฎกระทรวงจึงจำเป็นต้องออกกฎกระทรวงนี้กฎกระทรวง ฉบับที่ ๒ (พ.ศ. ๒๕๕๕) ออกตามความในพระราชบัญญัติคุ้มครองพันธุ์พืช พ.ศ.๒๕๔๒[๖]ข้อ ๔ บัญชีรายชื่อผู้ได้รับเลือกตามข้อ๑๒ แห่งกฎกระทรวง (พ.ศ. ๒๕๔๓) ออกตามความในพระราชบัญญัติคุ้มครองพันธุ์พืช พ.ศ.๒๕๔๒ ที่ได้มาก่อนวันที่กฎกระทรวงนี้ใช้บังคับให้คงใช้ได้ต่อไปจนกว่ากรรมการผู้ทรงคุณวุฒิในคณะกรรมการคุ้มครองพันธุ์พืชที่ได้รับแต่งตั้งเมื่อวันที่๙ กุมภาพันธ์ ๒๕๕๓ จะพ้นจากตำแหน่งตามวาระ หรือมีเหตุตามข้อ ๑๒ ดังกล่าวให้ต้องดำเนินการจัดทำบัญชีรายชื่อบัญชีใดใหม่หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง (พ.ศ. ๒๕๔๓)ออกตามความในพระราชบัญญัติคุ้มครองพันธุ์พืช พ.ศ. ๒๕๔๒ได้กำหนดให้มีคณะกรรมการสรรหากรรมการผู้ทรงคุณวุฒิในคณะกรรมการคุ้มครองพันธุ์พืชแต่องค์ประกอบของคณะกรรมการสรรหากรรมการผู้ทรงคุณวุฒิยังไม่ครอบคลุมผู้แทนส่วนราชการที่เกี่ยวข้องทั้งหมดและการกำหนดให้มีคณะกรรมการสรรหากรรมการผู้ทรงคุณวุฒิระดับจังหวัดทำให้ขั้นตอนในการสรรหากรรมการผู้ทรงคุณวุฒิจากเกษตรกรใช้เวลานานสมควรปรับปรุงองค์ประกอบของคณะกรรมการสรรหากรรมการผู้ทรงคุณวุฒิให้เหมาะสมยิ่งขึ้นและยกเลิกคณะกรรมการสรรหากรรมการผู้ทรงคุณวุฒิระดับจังหวัดเพื่อลดขั้นตอนในการสรรหากรรมการผู้ทรงคุณวุฒิจากเกษตรกรจึงจำเป็นต้องออกกฎกระทรวงนี้ปณตภร/ผู้จัดทำ๒๘ มีนาคม ๒๕๕๕[๑] ราชกิจจานุเบกษาเล่ม ๑๑๗/ตอนที่ ๑๑๐ ก/หน้า ๑/๒๔ พฤศจิกายน ๒๕๔๓[๒] ข้อ ๕แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕) ออกตามความในพระราชบัญญัติคุ้มครองพันธุ์พืชพ.ศ. ๒๕๔๒[๓] ข้อ ๖ ยกเลิกโดยกฎกระทรวงฉบับที่ ๒ (พ.ศ. ๒๕๕๕) ออกตามความในพระราชบัญญัติคุ้มครองพันธุ์พืช พ.ศ. ๒๕๔๒[๔] ข้อ ๘แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕) ออกตามความในพระราชบัญญัติคุ้มครองพันธุ์พืชพ.ศ. ๒๕๔๒[๕] ข้อ ๙แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕) ออกตามความในพระราชบัญญัติคุ้มครองพันธุ์พืชพ.ศ. ๒๕๔๒[๖] ราชกิจจานุเบกษา เล่ม๑๒๙/ตอนที่ ๒๕ ก/หน้า ๗/๑๔ มีนาคม ๒๕๕๕